Brčko - Wikipedia

# Brčko

### From Wikipedia

Image:Brčkopoložaj.PNG
Mapa Bosne i Hercegovine koja prikazuje položaj Brčkog.
Image:Brcko.jpg
Brčko

Brčko (ćir.: Брчко) je grad i središte općine u sjevernom dijelu Bosne i Hercegovine, na rijeci Savi. Na osnovu geografskog položaja, privrednih i drugih kapaciteta, Brčko predstavlja privredni i kulturni centar Bosanske Posavine.

Brčko je istovremeno i centar Brčko distrikta, posebnog nivoa vlasti u Bosni i Hercegovini, koji ne pripada niti Federaciji, ni Republici Srpskoj. Brčkom upravljaju samo mjesne i državne vlasti, uz pomoć međunarodne zajednice u obliku supervizora. Aktuelna supervizorica Brčko distrikta je Susan Johnnson.

## [edit] Stanovništvo

Brčko, grad sa svojih 87.332 stanovnika (po zadnjem popisu stanovništva), smješten je u Bosanskoj Posavini i na osnovu svog geografskog položaja, privrednih i drugih kapaciteta, predstavlja privredni i kulturni centar Bosanske Posavine. Općina Brčko čini 18,72% teritorije i 24,18% ukupnog stanovništva Bosanske Posavine. Na osnovu zadnjeg popisa stanovništva iz 1991. godine na teritoriju općine Brčko živjelo je 38.771 Bošnjaka (44,4%), 22.163 Hrvata (25,4%), 18.133 Srba (20,8%), 5.621 Jugoslovena (6,4%) i 2.644 ostalih (3%).

U samom gradu je živjelo 41.426 stanovnika, od čega je 23.031 Bošnjaka (55,57%), 8.403 Srba (20,28%), 2.893 Hrvata (6,89%) i 7.099 ostalih (17,03%). Zbog etničkog čiščenja područja tokom rata u Bosni i Hercegovini, otprilike 93% stanovništva su činili Srbi. Međutim danas, nakon uspostavljenja Brčko distrikta, mnoge izbjeglice su se vratili kućama. Prema procjenama Branka Damjanaca, premijera Brčko distrikta, danas otprilike 55% stanovništva distrikta čine Bošnjaci i Hrvati, a Srbi oko 45%. No, bez zvaničnog popisa, teško je reći koliko ljudi danas živi u samom gradu.

Statistički ured Brčko distrikta objavio je u junu 2006. godine posljednje pokazatelje o ekonomskim kretanjima i prirastu stanovništva u Brčko distrikta za prvih par mjeseci 2006. godine i usporedbe s prethodnim godinama i ostalim područjima u BiH.

Tako se došlo do podatka da u distriktu ima registrirano oko 105.000 stanovnika. Od toga broja stalno prisutnih u distriktu je oko 75.000, dok ih je u inostranstvu oko 27.500. U distriktu se u prosjeku rađa oko 1.000 a umire oko 800 osoba godišnje.

Prosječna neto plata u aprilu 2006. godine u distriktu Brčko iznosila je 666 konvertibilnih maraka (KM), dok je, na primjer, u aprilu 2005. godine ona iznosila 706 maraka.

Potrošačka korpa u distriktu Brčko u aprilu 2006. godine malo je skuplja u poređenju sa prethodnom godinom. U aprilu 2005. godine iznosila je oko 390 maraka, a 2006. godine oko 422 marke. Uprkos blagom poskupljenju potrošačke korpe u distriktu Brčko, ona je i dalje jeftinija nego u bh. entitetima. Broj zaposlenih s krajem aprila 2006. godine u distriktu iznosi oko 13.300, dok je broj nezaposlenih oko 18.100.

U Distriktu Brčko ima oko 8.490 penzionera, od toga u Fondu PIO Republike Srpske 4.760, a u Fondu MIO Federacije BiH oko 3.730 korisnika penzija. Prosječna penzija u aprilu 2006. godine je iznosila 206 maraka, a u aprilu 2005. godine je bila manja - 182 marke.

Stanovnici distrikta Brčko, gledajući prosjek, su relativno mladi. Prosječna starost iznosi 37 godina. Prosječno se žene sa 29 godina a udaju sa 26, prvo dijete dobivaju sa 26 godina, a umiru u prosjeku sa 71 godinu starosti.

## [edit] Površina

Ukupna površina gradskog područja je 183 km². Glavna naselja van samog grada su Stari Rasadnik i Brod.

## [edit] Poznate ličnosti

- Lepa Brena (pravo ime: Fahreta Jahić-Živojinović), estradna zvijezda
- Vesna Pisarović, pop-pjevačica
- Edo Maajka, rapper
- Rizah Štetić, slikar
- Nihad Kantić Šike, folk pjevač

## [edit] Sport

Glavni nogometni klubovi su FK Jedinstvo i Lokomotiva.

## [edit] Vanjski linkovi

- http://www.brcko.co.ba

Retrieved from "http://sh.wikipedia.org../../../b/r/%C4%8D/Br%C4%8Dko.html"

Category: Gradovi Bosne i Hercegovine

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- Български
- Bosanski
- Česky
- Deutsch
- English
- Français
- Српски / Srpski